বুধবারেই আইসিসির ক্রমতালিকায় চার নম্বরে থাকা নিউজিল্যান্ডকে পাঁচ উইকেটে ঐতিহাসিক ম্যাচে হারিয়ে নজির তৈরি করেছিল বাংলাদেশ। নিউজিল্যান্ডের বিরুদ্ধে বিদেশের মাটিতে প্রথম বার জয়ের পরে বাংলাদেশের আইসিসিতে অর্জিত পয়েন্ট ছিল ৯৩। একই পয়েন্ট ছিল শ্রীলঙ্কার। অর্থাৎ যুগ্মভাবে সপ্তম স্থানে ছিল বাংলাদেশ। তবে দশমিকের তুল্যমুল্য বিচারে দেখা যায়, বাংলাদেশের প্রকৃত প্রাপ্ত পয়েন্ট ৯৩.৩। শ্রীলঙ্কার পয়েন্ট দাঁড়ায় ৯২.৮।
পয়েন্ট অর্জন করার সঙ্গে সঙ্গেই র‌্যাঙ্কিংয়ে ক্রমোন্নতি ঘটে ৬-এ চলে আসেন মাশরাফি, সাকিবরা। এর অর্থ এই, প্রথম আইসিসি র‌্যাঙ্কিংয়ে তিন টেস্ট খেলিয়ে দেশ— পাকিস্তান, ওয়েস্ট ইন্ডিজ এবং শ্রীলঙ্কার থেকে এগিয়ে যাওয়ার কৃতিত্ব অর্জন করল বাংলাদেশ।

আইসিসির সাম্প্রতিক র‌্যাঙ্কিং। — আইসিসি ওয়েবসাইট
আট নম্বরে থাকা পাকিস্তানের থেকে বাংলাদেশ আপাতত পাঁচ পয়েন্টে এগিয়ে রয়েছে। নবম স্থানে থাকা ওয়েস্ট ইন্ডিজের থেকে ১৪ পয়েন্টে এগিয়ে বাংলাদেশ। র‌্যাঙ্কিংয়ে প্রথম সাত দেশ আগামী বিশ্বকাপে সরাসরি যোগ্যতা অর্জন করবে। এমন ফর্ম ধরে রাখলে বাংলাদেশকে হয়তো যোগ্যতা অর্জন পর্বে খেলতে হবে না। অন্যদিকে, পাকিস্তান, শ্রীলঙ্কা কিংবা ওয়েস্ট ইন্ডিজ প্রথম সাতে না থাকলে আয়ারল্যান্ড, হংকংয়ের মতো দলের বিরুদ্ধে কোয়ালিফায়ারে নামতে হবে। যা যথেষ্ট লজ্জার তিন টেস্ট খেলিয়ে দেশের পক্ষে।
এদিকে, চ্যাম্পিয়ন্স ট্রফিতে নামার আগেই এমন কৃতিত্ব যে বাংলাদেশি ক্রিকেটারদের মনোবল বাড়িয়ে দেবে, তাতে সন্দেহ নেই।